ΓΡΑΠΤΗ ΕΡΩΤΗΣΗ E-2088/02

υποβολή: Bob van den Bos (ELDR) προς την Επιτροπή

(12 Ιουλίου 2002)

Θέμα: Δουλεία

Στα τέλη Μαΐου, η συσταθείσα από τον Πρόεδρο Bush αμερικανο-ευρωπαϊκή εξεταστική επιτροπή προσωπικοτήτων δημοσίευσε αποκαλυπτική έκθεση σχετικά με την κατάσταση στο Σουδάν. Η εν λόγω επιτροπή κατηγορεί την κυβέρνηση του Χαρτούμ ότι προάγει τις πρακτικές δουλείας. Το φαινόμενο του δουλεμπορίου κάνει την εμφάνισή του σε πολλές αφρικανικές χώρες, αλλά επίσης και στα μουσουλμανικά κράτη του Περσικού, την περιοχή του Καυκάσου και τη νοτιο-ανατολική Ασία.

1. Γνωρίζει η Επιτροπή σχετικά με την ύπαρξη της ως άνω έκθεσης· Ποια πολιτικά συμπεράσματα συνάγει εξ αυτής·

2. Έχει πληροφορηθεί η Επιτροπή σχετικά με περιπτώσεις δουλείας σε χώρες ΑΚΕ· Εάν ναι, ποια πολιτική ακολουθεί η Επιτροπή προκειμένου να εκλείψει το φαινόμενο αυτό από τις εν λόγω χώρες·

3. Τι κυρώσεις θα μπορούσε να επιβάλει η Επιτροπή σε περίπτωση που αργούν να επέλθουν αποτελέσματα στις χώρες ΑΚΕ όπου έχει διαπιστωθεί η ύπαρξη πρακτικών δουλείας·

Απάντηση του κ. Nielson εξ ονόματος της Επιτροπής

(24 Σεπτεμβρίου 2002)

Η Επιτροπή ενημερώθηκε σχετικά με το γεγονός ότι ζητήθηκε από μία διεθνή επιτροπή προσωπικοτήτων, στο πλαίσιο της αποστολής του απεσταλμένου του προέδρου των Ηνωμένων Πολιτειών για την ειρήνη στο Σουδάν, γερουσιαστή J. Danforth, να ερευνήσει την κατάσταση σε ό,τι αφορά τη δουλεία, την απαγωγή και την εξαναγκαστική ειλωτεία στο Σουδάν. Η Επιτροπή γνωρίζει ότι η ομάδα αυτή δημοσίευσε έκθεση για να εξεταστεί από τον γερουσιαστή Danforth καθώς και την αμερικανική διοίκηση για να δοθεί ενδεχομένως συνέχεια. Αν και η Επιτροπή δεν συμμετείχε ούτε στην προετοιμασία της ούτε στην πιθανή εφαρμογή της, θεωρεί ωστόσο ότι η έκθεση αυτή αποτελεί ένα πολύ χρήσιμο εργαλείο για την καλύτερη κατανόηση αυτών των ευαίσθητων ζητημάτων. Επιπλέον, όπωςπέδειξε στην εν λόγω επιτροπή, χρειάζεται βαθύτερη έρευνα και ανάλυση ακόμη και στην περίπτωση ειρηνικής επίλυσης. Η Ένωση σταθεράπογραμμίζει την αντίθεσή της στη σύγχρονη δουλεία, πράγμα το οποίο έπραξε και στα πλαίσια της 58ης συνόδου της επιτροπής των Ηνωμένων Εθνών για τα ανθρώπινα δικαιώματα (ΕΑΔ). Η Ένωση εξέφρασε επίσης την ανησυχία της για τις επιπτώσεις της αναγκαστικής εργασίας στο ψήφισμα το οποίο κατέθεσε για το Σουδάν στην τελευταία σύνολο της ΕΑΔ.

Η ετήσια έκθεση της Ένωσης για τα ανθρώπινα δικαιώματα του 2001 αναφέρεται στο ζήτημα της δουλείας, στο τμήμα που αφορά τη σωματεμπορία, καιπογραμμίζει πολλές πρωτοβουλίες τις οποίες ανέλαβε η Ένωση για την καταπολέμηση παρόμοιων πρακτικών. Επιπλέον, στο άρθρο 5 του χάρτη των θεμελιωδών δικαιωμάτων, που προκηρύχθηκε από την Ένωση στη Νίκαια το Δεκέμβριο του 2000,πογραμμίζεται η απαγόρευση της δουλείας και της αναγκαστικής εργασίας.

Η Επιτροπή γνωρίζει ότιπάρχει δουλεία στα κράτη της Αφρικής, της Καραϊβικής και του Ειρηνικού (ΑΚΕ). Εφόσον είναι δυνατόν, προσπαθεί να συζητήσει το ζήτημα με τις αρχές. Ωστόσο, δραστηριοποιείται επίσης παρέχοντας στήριξη σε μη κυβερνητικές οργανώσεις (ΜΚΟ) και στην κοινωνία των πολιτών. Η συμφωνία της Κοτονού προβλέπει μία νέα βάση για συζήτηση σχετικά με παρόμοια ζητήματα (άρθρο 8) που θα μπορούσε να χρησιμοποιηθεί στο μέλλον. Επιπλέον, η συμφωνία της Κοτονού προβλέπει μέσα στην περίπτωση παραβίασης των ανθρωπίνων δικαιωμάτων και του κράτους δικαίου σε μία χώρα.

Χορηγήθηκε χρηματοδότηση δυνάμει της ευρωπαϊκής πρωτοβουλίας για τη δημοκρατία και τα ανθρώπινα δικαιώματα (κεφάλαιο B7-7 του κοινοτικού προϋπολογισμού) για έργα που αφορούν το θέμα της σωματεμπορίας, της παιδικής εργασίας και της δουλείας. Για παράδειγμα, δυνάμει του προϋπολογισμού του 2001, διατέθηκε ποσό 1 252 375 ευρώ στην Alizei (Associazione per la Cooperazione Internazionale e l'Aiuto Umanitario) για την προώθηση των δικαιωμάτων του παιδιού και την καταπολέμηση της εμπορίας παιδιών, των σύγχρονων μορφών δουλείας και της εκμετάλλευσης των ανηλίκων στην Γκαμπόν, το Μπενίν, το Τόγκο και τη Νιγηρία. Η στήριξη αυτή συμπληρώνει τη βοήθεια, η οποία διοχετεύεται μέσω προγραμμάτων συγκεκριμένων για κάθε χώρα.

Σε ό,τι αφορά τη συνεργασία με τη Δυτική Αφρική, τοπό εξέλιξη έργο προγραμματισμού του 9ου Ευρωπαϊκού Ταμείου Ανάπτυξης (ΕΤΑ) πράγματι εξέτασε τα ζητήματα που αφορούν την πρόληψη των συγκρούσεων και την σωματεμπορία. Προβλέπεται στήριξη στην Ecowas μέσω ειδικών δράσεων στους τομείς αυτούς.

Η ρήτρα για τα ανθρώπινα δικαιώματα, η οποία περιελήφθη σε όλες τις συμφωνίες συνεργασίας μεταξύ της Κοινότητας και των τρίτων χωρών, ορίζει ότι ο σεβασμός των ανθρωπίνων δικαιωμάτων συνιστά ουσιώδες στοιχείο της συμφωνίας. Τα βασικά εργασιακά πρότυπα, όπως ορίζονται στις οκτώ συμβάσεις για τα κύρια πρότυπα του Διεθνούς Γραφείου Εργασίας (ΔΓΕ) (μεταξύ άλλων, αυτών που αφορούν την εξαναγκαστική και την παιδική εργασία) εμπίπτουν στη ρήτρα αυτή, η οποία αποτελεί τη βάση για να τεθούν τα προβλήματα αυτά με τις τρίτες χώρες, και για διαδικασίες — μεταξύ άλλων μέχρι και την αναστολή της συμφωνίας συνεργασίας — στην περίπτωση συνεχιζόμενων καταχρήσεων των ανθρωπίνων δικαιωμάτων.